# Katherine Maher

Katherine "Kate" Maher (Wilton, Connecticut, 18 d'abril de 1983) és una especialista en tecnologia, desenvolupament i democràcia estatunidenca. Va ser la directora executiva de la Fundació Wikimedia (WMF) des de març del 2016 fins a l'abril del 2021. Prèviament, va ser la directora de Comunicacions de la mateixa organització (2014-2016). També ha treballat per al Banc Mundial, UNICEF i en l'organització de drets digitals Access Now.

## Formació

Maher va estudiar a l'Institut de Llengua Àrab de la Universitat Americana del Caire de 2002 a 2003 i posteriorment a la Universitat de Nova York en la Facultat d'Arts i Ciència on es va llicenciar el 2005.

## Trajectòria professional

Especialitzada i defensora de les comunitats, cultura i tecnologia obertes, ha treballat en diverses organitzacions d'aquest àmbit.
De 2007 a 2010 va ser membre fundadora de l'equip d'innovació d'UNICEF desenvolupant estratègies de serveis de salut, comunicació, promoció i organització de joves a través de les noves tecnologies de la informació i la comunicació.
De 2010 a 2011 va ser membre de l'Institut Nacional Democràtic a Washington per al suport de Drets Humans i la democràcia. Va dissenyar basats en les TIC per a la participació ciutadana, el govern obert, mitjans de comunicació independents i societat civil per a la transició de països autoritaris i en conflicte. De 2013 a 1014 va treballar en Access Now com a directora de promoció.
Al Banc Mundial, Maher va ser assessora en tecnologia per al desenvolupament internacional i la democratització treballant en TIC per a la rendició de comptes i la governança, centrada en el paper dels telèfons mòbils i altres tecnologies per a la consolidació de la societat civil i les reformes institucionals, especialment a l'Orient Mitjà i l'Àfrica.
Maher es va unir a la Fundació Wikimedia com a directora de Comunicacions l'abril de 2014 i es va convertir en directora executiva interina dos anys després, al març de 2016 després de la dimissió de Lila Tretikov. El juny de 2016 es va anunciar que deixava la interinitat per convertir-se en directora executiva de forma permanent. Va renunciar als seus càrrecs com a directora executiva i directora executiva de la Fundació Wikimedia el 15 d'abril de 2021. Maryana Iskander va ser designada com a successora.

## Publicacions

* 2012 "Making Government Mobil" Coautora del capítol a Information and Communications for Development: Maximizing Mobile editat pel Banc Mundial.

## Referències

* ↑ «PdF 2011 - Speaker Personal Democracy Forum». [Consulta: 7 juny 2016].
* ↑ «Wikimedia hires Maher to fill chief comms role | PR Week». [Consulta: 7 juny 2016].
* ↑ «Wikimedia Foundation Board of Trustees welcomes Katherine Maher as interim Executive Director – Wikimedia blog». [Consulta: 7 juny 2016].
* ↑ «Katherine Maher - Fundación Jóvenes por la Tecnología» (en castellà). Arxivat de l'original el 2016-03-15. [Consulta: 7 juny 2016].
* ↑ «"Resisting Internet Censorship: Katherine Maher of Access at SHARE Beirut"» (en 2012). [Consulta: 30 maig 2012].
* ↑ «Wikimedia-l Thank you for our time together.]». [Consulta: 7 juny 2016].
* ↑ «Foundation Board appoints Katherine Maher as Executive Director». Wikimedia Foundation. [Consulta: 6 juliol 2016].
* ↑ «[Wikimedia-l Thanks for all the fish! / Stepping down April 15]».